ΓΡΑΠΤΗ ΕΡΩΤΗΣΗ P-1743/01

υποβολή: Paul Lannoye (Verts/ALE) προς την Επιτροπή

(12 Ιουνίου 2001)

Θέμα: Σύσταση του Συμβουλίου 1999/519/ΕΟΚ (ηλεκτρομαγνητικά πεδία)

Η σύσταση του Συμβουλίου 1999/519/ΕΟΚ(1) της 12ης Ιουλίου 1999 περί του περιορισμού της έκθεσης του κοινού σε ηλεκτρομαγνητικά πεδία (από 0 Hz έως 300 GHz) είναι αποτέλεσμα της διαδικασίας την οποία ξεκίνησε η Επιτροπή με τη μορφή ενός σχεδίου σύστασης τον Ιούλιο του 1998. Αυτό το σχέδιο σύστασης κατατέθηκε προς συζήτηση στο Ευρωπαϊκό Κοινοβούλιο το οποίοιοθέτησε σχετικά την έκθεση Tamino στη σύνοδο της ολομέλειας της 10ης Μαρτίου 1999.

Η απόφαση του ΕΚ καλούσε την Επιτροπή ναιοθετήσει τη σύσταση πριν την 1η Ιανουαρίου 2001, προκειμένου να ληφθούνπόψη οι μακροπρόθεσμες συνέπειες που αναφέρονται στο σύνολο της σχετικής επιστημονικής βιβιογραφίας, οι ήδη ισχύουσες διατάξεις στα κράτη μέλη καθώς επίσης και η αρχή της προφύλαξης.

Ποια συνέχεια σκοπεύει να δώσει η Επιτροπή σε αυτήν την πρόσκληση και εντός ποιων χρονικών ορίων, όταν γνωρίζει ότι η προθεσμία που έθεσε το κοινοβούλιο έχει ήδη περάσει;

Αξίζει εξάλλου να σημειωθεί ότι, όσον αφορά στις συχνότητες μεταξύ 10kHz και 300GHz, η Ιταλία και το Λουξεμβούργο έχουνιοθετήσει αυστηρότερες οριακές τιμές από εκείνες που προτείνει η Επιτροπή, και ότι πολλοί ειδικοί προβλέπουν για αυτήν την κατηγορία συχνοτήτων ακόμα πιο χαμηλές οριακές τιμές.

(1) ΕΕ L 199 της 30.7.1999, σελ. 59.

Απάντηση του κ. Byrne Εξ ονόματος της Επιτροπής

(13 Ιουλίου 2001)

Η σύσταση 1999/519/ΕΚ του Συμβουλίου, της 12ης Ιουλίου 1999, περί του περιορισμού της έκθεσης του κοινού σε ηλεκτρομαγνητικά πεδία (από 0 Hz έως 300 GHz), εξουσιοδοτεί τα κράτη μέλη να θεσπίσουν, σύμφωνα με τη συνθήκη ΕΚ, επίπεδο προστασίας ανώτερο από το προβλεπόμενο και καλεί την Επιτροπή να παρακολουθεί συνεχώς τα θέματα που καλύπτονται από την παρούσα σύσταση, με σκοπό την αναθεώρηση και την ενημέρωσή της, λαμβάνονταςπόψη και τις πιθανές επιπτώσεις οι οποίες προς το παρόν ερευνώνται, συμπεριλαμβανομένης της πρόληψης, και να καταρτίσει, εντός πέντε ετών, έκθεση για το σύνολο της Κοινότητας, λαμβάνονταςπόψη τις εκθέσεις των κρατών μελών και τα πιο πρόσφατα επιστημονικά δεδομένα και γνώμες.

Εξάλλου, λαμβάνονταςπόψη την ταχεία ανάπτυξη των νέων τεχνολογιών στον εν λόγω τομέα και το ενδιαφέρον του κοινού σε ό,τι αφορά τηνγεία, η Επιτροπή κάλεσε την αρμόδια επιστημονική της επιτροπή για την τοξικολογία-οικοτοξικολογία και το περιβάλλον να εκδώσει νέα γνώμη για την εγκυρότητα των επιπέδων προστασίας που θεσπίζει η σύσταση του Συμβουλίου. Η δημοσίευσή της προβλέπεται για το φθινόπωρο του 2001. Η Επιτροπή πρόκειται να παρέμβει με κάθε νέο στοιχείο κινδύνου για τηνγεία που δεν έχει προς το παρόν ληφθείπόψη.

Συν τοις άλλοις, η Επιτροπή -σύμφωνα με τους όρους της σύστασης του Συμβουλίου- έδωσε εντολή στους ευρωπαϊκούς οργανισμούς τυποποίησης να καταρτίσουν ευρωπαϊκά πρότυπα συμμόρφωσης στα συνιστώμενα όρια έκθεσης σε ηλεκτρομαγνητικά πεδία από ηλεκτρολογικούς εξοπλισμούς που περιλαμβάνονται στο πεδίο εφαρμογής των οδηγιών για τη χαμηλή τάση και το ραδιοεξοπλισμό(1). Οι αναφορές των πρώτων τεσσάρων εναρμονισμένων προτύπων δυνάμει της εν λόγω εντολής πρόκειται να δημοσιευτούν στην Επίσημη Εφημερίδα το καλοκαίρι του τρέχοντος έτους. Τα εν λόγω πρότυπα πρόκειται να αντικαταστήσουν, με τη δημοσίευσή τους, τα ισχύοντα εθνικά πρότυπα και ως εκ τούτου θα εξασφαλίσουν την τήρηση των προτύπων έκθεσης των προϊόντων που τίθενται σε κυκλοφορία.

(1) Οδηγία 73/23/ΕΟΚ του Συμβουλίου της 19ης Φεβρουαρίου 1973 περί προσεγγίσεως των νομοθεσιών των κρατών μελών των αναφερομένων στο ηλεκτρολογικόλικό που προορίζεται να χρησιμοποιηθεί εντός ορισμένων ορίων τάσεως, ΕΕ L 77 της 26.3.1973. Οδηγία 1999/5/ΕΚ του Ευρωπαϊκού Κοινοβουλίου και του Συμβουλίου, της 9ης Μαρτίου 1999, σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών, ΕΕ L 91 της 7.4.1999.